CELEX: 22021D2212
Language: fi
Date: 2021-11-24 00:00:00
Title: EU–Tunisia-assosiaationeuvoston päätös N:o 1/2021, annettu 24 päivänä marraskuuta 2021, sen sopimisesta, että EU:n ja Tunisian strategisten prioriteettien voimassaoloa jatketaan [2021/2212]

14.12.2021   
               
               
                  FI
               
               
                  Euroopan unionin virallinen lehti
               
               
                  L 447/7
               
            
         EU–TUNISIA-ASSOSIAATIONEUVOSTON PÄÄTÖS N:o 1/2021,
         annettu 24 päivänä marraskuuta 2021,
         sen sopimisesta, että EU:n ja Tunisian strategisten prioriteettien voimassaoloa jatketaan [2021/2212]
         EU:N JA TUNISIAN ASSOSIAATIONEUVOSTO, joka
         ottaa huomioon Euro–Välimeri-sopimuksen Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista,
         sekä katsoo seuraavaa:
         
                     (1)
                  
                  
                     Euro–Välimeri-sopimus Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista (1), jäljempänä ’sopimus’, allekirjoitettiin 17 päivänä heinäkuuta 1995, ja se tuli voimaan 1 päivänä maaliskuuta 1998.
                  
               
                     (2)
                  
                  
                     Sopimuksen 80 artiklan nojalla assosiaationeuvosto käyttää päätösvaltaa sopimuksen tavoitteiden saavuttamiseksi.
                  
               
                     (3)
                  
                  
                     Sopimuksen 90 artiklassa määrätään, että osapuolet toteuttavat kaikki tarvittavat yleis- ja erityistoimenpiteet, jotka ovat aiheellisia sopimuksesta johtuvien velvoitteiden täyttämiseksi, ja huolehtivat siitä, että sopimuksessa vahvistetut tavoitteet saavutetaan.
                  
               
                     (4)
                  
                  
                     Euroopan unioni ja Tunisia hyväksyivät assosiaationeuvoston päätöksellä N:o 1/2018 (2) strategiset prioriteetit ohjaamaan kumppanuutta kaudella 2018–2020.
                  
               
                     (5)
                  
                  
                     Osapuolet sopivat käymässään kirjeenvaihdossa, että EU:n ja Tunisian strategisten prioriteettien voimassaoloa olisi jatkettava ohjeasiakirjana kumppanuuden lujittamiseksi siihen saakka, kunnes uudet päivitetyt strategiset prioriteetit hyväksytään.
                  
               
                     (6)
                  
                  
                     Assosiaationeuvoston työjärjestyksen 10 artiklassa määrätään mahdollisuudesta tehdä kokousten välisenä aikana päätöksiä kirjallista menettelyä noudattaen osapuolten niin sopiessa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Assosiaationeuvosto päättää kirjallisella menettelyllä, että päätöksen N:o 1/2018 liitteenä olevien EU:n ja Tunisian strategisten prioriteettien voimassaoloa jatketaan siihen saakka, kunnes assosiaationeuvosto hyväksyy uudet strategiset prioriteetit.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 24 päivänä marraskuuta 2021.
            
               
                  EU-Tunisia–assosiaationeuvoston puolesta
               
               
                  Puheenjohtaja
               
               Othman JERANDI
            
         
         
            (1)  EYVL L 97, 30.3.1998, s. 2.
         
            (2)  EU–Tunisia-assosiaationeuvoston päätös N:o 1/2018, annettu 9 päivänä marraskuuta 2018, EU:n ja Tunisian välisten strategisten prioriteettien hyväksymisestä kaudelle 2018–2020 (EUVL L 293, 20.11.2018, s. 39).